Nuria - Biquipedia, a enziclopedia libre

# Nuria

### De Biquipedia

Nurión
Nuria o Nurión (Mustela lutreola)
Estato de conserbazión

Grau periglo.

Clasificazión zentifica

Dominio: | Eukaryota
Reino: | Animalia
Filo: | Chordata
Clase: | Mammalia
Orden: | Carnivora
Familia: | Mustelidae
Chenero: | Mustela
Espezie: | M. lutreola

Nomenclatura binomial
Mustela lutreola
Linnaeus, 1761

A nuria ó nurión (Mustela lutreola, (L. 1761)) ye un mamifero carniboro d'a familia d'es mustelidos. Ha costumes més acuaticas que autras espezies d'o chenero Mustela, per ixo tién l'apelatibo zentifico de lutreola, que sinnifica "chica loira" en latín.

Antigament, se'n trobeban dende escandinabia ent'a Mediterrania, pero l'exzeso de cazera con l'obxetibo d'obtenir-ne ras piels y, zaguerament, ra competenzia ecolochica d'es nurions americans (Mustela vison) que han estato introduzitos intenzionada ó aczidentalment (per axopanzas de granxas peleteras) en ro biello continent l'han empetau ent'a situazión autual, an només ye posible trobar-ne nuclios poblazionals en bels estatos europeyos, como á Franzia, España, Rumanía, Suezia ó Polonia.

Aintre d'España, només en-bi ha en ras montañas d'o País Basco, Nabarra y bels puestos de Castiella y Lión, asinas como en es Perineus zentrals; només en Aragón.

Ras femallas pueden fer ent'a 700 gr de peso, á mientres que es masclos plegan ent'es 900 gr. Ra color ye marron fusca, siempre con una posta blanca arredolando ra suya boca.

l'Autra espezie, ro nurión americán (Mustela vison) ye muito més prolifica que l'europeya, y per ixo se n'han feito granxas arredol d'Europa ta abastir es mercatos peleteros d'o continent. Ye iste mesma carauteristica de l'espezie americana la que ha feito que as prebadas d'es grupos ecoloxistas d'aliberar-ne exemplars aigan teniu consecuenzias desastrosas ta l'espezie autoctona. Istes nurions són més grans (900 gr en ras femallas y enta 1700 gr d'es masclos) y ra suya color ye nera ó marrona fusca, sines d'a boca blanca que tién as nurias europeyas.

Retrieved from "http://an.wikipedia.org../../../n/u/r/Nuria.html"

Categorías: Fauna d'Aragón | Mustela

##### Views

- Articlo
- Descusión
- Current revision

##### Rechirar

##### Atras luengas

- Dansk
- Deutsch
- English
- Español
- Suomi
- Français
- Lietuvių
- Nederlands
- Polski
- Русский
- Svenska